MONO ปันน้ำใจ! มอบถุงยังชีพ ผู้ประสบภัยน้ำท่วม จ.สุพรรณบุรี
MONO ปันน้ำใจ! ผนึกกำลังร่วมแรงร่วมใจนำทีมพนักงานแพ็คกล่องอุปโภคและบริโภค รวมถึงสินค้า ให้กับผู้ประสบภัยน้ำท่วม จังหวัดสุพรรณบุรี
MONO ปันน้ำใจ! ผนึกกำลังร่วมแรงร่วมใจนำทีมพนักงานแพ็คกล่องอุปโภคและบริโภค รวมถึงสินค้า ให้กับผู้ประสบภัยน้ำท่วม จังหวัดสุพรรณบุรี
6 ธ.ค. 2565

นายปิติฤดี ศิริสัมพันธ์ ผู้อำนวยการอาวุโสฝ่ายกำกับดูแลและสื่อสารองค์กร ร่วมด้วย นายกิตติศักดิ์ พุกเจริญ ผู้ช่วยผู้อำนวยการแผนกกิจกรรมเพื่อสังคมและสื่อสารภายในองค์กร บริษัท โมโน เน็กซ์ จำกัด (มหาชน) หรือ MONO ผนึกกำลังร่วมแรงร่วมใจนำทีมพนักงานแพ็คกล่องอุปโภคและบริโภค รวมถึงสินค้าจากผู้สนับสนุนใจดี อาทิ สินค้าในเครือ บริษัทสหพัฒนพิบูล จำกัด (มหาชน) ได้แก่ นมถั่วเหลืองโทฟุซัง, รสออริจินัล, น้ำยาล้างจานโปร และผงซักฟอกซื่อสัตย์
อีกทั้งยังมี บริษัท ไทยนคร จำกัด ได้แก่ ยาแก้ปวดซาร่า, บริษัท Mass Marketing จำกัด ได้แก่ ยาสีฟันเทพไทย และข้าวของเครื่องใช้อีกมากมายสานต่อภายใต้โครงการ “MONO29 ปันด้วยใจ สร้างรอยยิ้ม : สู้ภัยน้ำท่วม” เพื่อส่งมอบให้แก่ผู้ประสบอุทกภัย ณ ต.ต้นตาล อ.สองพี่น้อง จ.สุพรรณบุรี
ทั้งนี้ทาง ช่อง MONO29 ในเครือโมโน เน็กซ์ขอขอบคุณทุกความห่วงใย จากพันธมิตรผู้สนับสนุนใจดีทุกท่านและจะนำของอุปโภคบริโภคไปลงพื้นที่ช่วยเหลือประชาชนชาวไทยผู้ประสบภัยต่อไป